รัฐบาลไทย-ข่าวทำเนียบรัฐบาล-นายกฯเชื่อมั่น “เกษตรผลิต พาณิชย์ตลาด”   เจาะตลาดส่งออกซาอุฯ เพิ่มมูลค่าการค้าเป็น 1 หมื่นล้าน ใน1 ปี
วันเสาร์ที่ 1 ตุลาคม 2565
นายกฯเชื่อมั่น “เกษตรผลิต พาณิชย์ตลาด”   เจาะตลาดส่งออกซาอุฯ เพิ่มมูลค่าการค้าเป็น 1 หมื่นล้าน ใน1 ปี
รองโฆษกฯ เผยนายกฯเชื่อมั่น “เกษตรผลิต พาณิชย์ตลาด”   เจาะตลาดส่งออกซาอุฯ เพิ่มมูลค่าการค้าเป็น 1 หมื่นล้าน ใน1 ปี
วันนี้(1ต.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่านายกรัฐมนตรีพลเอกประยุทธ์จันทร์โอชารับทราบการมาเยือนประเทศไทยอย่างเป็นทางการของนายอับดุลเราะห์มานบินอับดุลมุห์สินอัลฟัฎลีรัฐมนตรีว่าการกระทรวงสิ่งแวดล้อมน้ําและการเกษตรแห่งราชอาณาจักรซาอุดีอาระเบียซึ่งได้หารือกับนายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เมื่อวันที่30ก.ยที่ผ่านมาเป็นการต่อยอดความร่วมมือระหว่างสองประเทศภายหลังการปรับความสัมพันธ์ทางการทูตระหว่างกันให้กลับเป็นปกติโดยสมบูรณ์ผลจากการไปเยือนซาอุดีอาระเบียของนายกรัฐมนตรีเมื่อเดือนมกราคม2565
ทั้งนี้นายเฉลิมชัยกล่าวถึงผลการหารือว่า ไทยและซาอุดีอาระเบียเห็นพ้องให้มีกลไกความร่วมมือด้านการเกษตรระหว่างกันโดยฝ่ายซาอุฯเสนอให้มีการลงนามบันทึกความเข้าใจ(Memorandum of Understanding: MOU)ที่จะครอบคลุมหลายด้านเช่นด้านการประมงเพื่อแลกเปลี่ยนองค์ความรู้เทคโนโลยีและกฎระเบียบการลงทุนด้านกิจการประมงในซาอุดีอาระเบียและด้านการค้าสินค้าเกษตรซึ่งซาอุฯเป็นตลาดที่มีศักยภาพสูงจะมีการขยายความร่วมมือระหว่างภาคเอกชนในลักษณะBusiness to Business (B2B)และการจับคู่ทางธุรกิจ(Business Matching)เพื่อเพิ่มโอกาสการค้าและการลงทุนด้านเกษตรและอาหารโดยสํานักการเกษตรต่างประเทศจะเป็นผู้ประสานงานในเรื่องดังกล่าวต่อไปมากไปกว่านั้นทางซาอุฯยังได้เชิญชวนภาครัฐและภาคเอกชนของไทยเข้าร่วมงานแสดงสินค้าด้านการเกษตรซึ่งจะจัดขึ้นในเดือนตุลาคมนี้ด้วย
นางสาวรัชดากล่าวถึงข้อมูลการส่งออกสินค้าเกษตรของไทยว่าซาอุฯเป็นตลาดส่งออกอันดับที่29ของไทยโดยระหว่างปี2562-2564มูลค่าการค้าสินค้าเกษตรเฉลี่ย6,836ล้านบาทโดยไทยส่งออก6,791ล้านบาทไทยนําเข้า46ล้านบาทซึ่งสินค้าเกษตรส่งออกของไทย5อันดับแรกได้แก่1)ปลาทูน่าปลาสคิปแจ็คและปลาโบนิโต2)ข้าว3)สับปะรด4)ข้าวโพดหวาน5)อาหารสุนัขหรือแมวส่วนสินค้าเกษตรนําเข้าจากซาอุฯ5อันดับแรกได้แก่1)อาหารปรุงแต่งเช่นเต้าหู้เครื่องดื่มสําเร็จรูป2)อาหารสัตว์3)ลูกนัทหรือผลไม้แห้ง4)ปลาหมึกกระดองและปลาหมึกกล้วยแช่แข็งและ5)ไม้ต้นไม้พุ่มและไม้กอที่ให้ผลไม้หรือลูกนัท
นางสาวรัชดากล่าวต่อว่าควบคู่ไปกับการสานสัมพันธ์ระหว่างกระทรวงเกษตรฯนายจุรินทร์ลักษณวิศิษฏ์รองนายกรัฐมนตรีและรัฐมนตรีว่าการกระทรวงพาณิชย์ได้ขับเคลื่อนเรื่องการตลาดคู่ขนานกันไปจากการไปเยือนซาอุฯก่อนหน้านี้อาทิ1)จัดทําบันทึกความเข้าใจ(MOU)ระหว่างสภาเอกชนของไทยกับสภาเอกชนของซาอุฯพร้อมจัดตั้งสภาธุรกิจไทย-ซาอุดีอาระเบียขึ้นตั้งเป้ามูลค่าการค้าร่วมกันไม่ต่ํากว่า10,000ล้านบาทภายใน1ปี 2)ทําสัญญาซื้อขายนําเข้าปุ๋ยจากซาอุดิอาระเบียทั้งหมด425,000ตันส่วนใหญ่เป็นการนําเข้าฟอสฟอรัส กับยูเรีย ซึ่งจะสามารถช่วยแก้ปัญหาขาดแคลนปุ๋ยภายในประเทศได้และ3)การพัฒนาความร่วมมือด้านวิชาการการผลิตสินค้าฮาลาลกับประเทศไทย
“นายกรัฐมนตรีได้ติดตามการดําเนินการต่อยอดความสัมพันธ์ระหว่างไทยและซาอุดีอาระเบียมาโดยตลอดและเชื่อมั่นว่าจะมีสิ่งดีๆเป็นประโยชน์แก่ประชาชนทั้งสองประเทศเกิดขึ้นอีกมากอันเป็นผลจากความร่วมมือในทุกมิติและที่คาดว่าจะเห็นผลอย่างเป็นรูปธรรมคือโอกาสทางธุรกิจที่ปัจจุบันตัวเลขการค้าระหว่างสองประเทศมีแนวโน้มที่ดีเฉพาะ7เดือนแรกของปีนี้สามารถส่งออกสินค้าได้เพิ่มขึ้นถึง26%
อีกทั้งการกระชับความสัมพันธ์ระหว่างกระทรวงของทั้งสองประเทศจะส่งผลถึงการขยายโอกาสทางการค้าและการลงทุนด้านการเกษตรและอาหารในอนาคตต่อไปรวมถึงการขยายตลาดสู่ประเทศอื่นเพราะซาอุฯเป็นประตูไปสู่ประเทศแถบตะวันออกกลางซึ่งเป็นตลาดที่มีศักยภาพสูงและมีความต้องการสินค้าไทยเช่นกัน”นางสาวรัชดากล่าว
————————